På siden her opdaterer vi løbende om, hvordan tiltagene for at mindske spredningen af Covid-19 påvirker tilbud og aktiviteter i Lolland Kommune.
Følg også den nationale situation på www.coronasmitte.dk.
Information in English from the Danish authorities about COVID-19.
Information about COVID-19 in 25 different languages.
Alle kan nu testes for corona
Alle voksne i Danmark kan med Nem-ID bestille en corona-test på coronaprover.dk. I Lolland Kommune foregår det på CELF, C. E. Christiansens Vej 12, Maribo.
Hent app'en smitte|stop
Myndighedernes app smitte|stop giver os alle mulighed for at være med til at stoppe udbredelsen af COVID-19.
Læs mere om app'en på smittestop.dk
Se, hvordan du kan hjælpe syge, ældre eller ensomme.
Se seneste nyt fra myndighederne her.
Følg med i situationen på de nationale myndigheders fælles informationsside www.coronasmitte.dk.
Nu kan der igen bestilles tid til personligt fremmøde i Borgerservice i Nakskov og Maribo. Første betjeningsdag er tirsdag 16. juni i Nakskov og torsdag 18. juni i Maribo.
Fra og med fredag den 11. juni kan du igen bestille tid til en aftale i Borgerservice her.
Du kan også bestille tid på telefon 54 67 67 67, ligesom der er mulighed for at få hjælp til tidsbestilling i bibliotekernes åbningstid.
Se bibliotekernes åbningstider på bibliotekets hjemmeside.
På grund af den lange nedlukning vil der sandsynligvis være mange, der bestiller tid de første par uger. Vi håber derfor på jeres tålmodighed og opfordrer til at vente med at bestille tid, til det er nødvendigt.
Bibliotekerne er genåbnet
Bibliotekerne blev åbnet for udlån og aflevering mandag den 18. maj. LollandBibliotekerne vil følge de retningslinjer, der bliver udarbejdet for området. Følg med på www.lollandbib.dk.
Hverdagen har forandret sig meget efter udbruddet af coronavirus. Rigtig mange børn, unge og forældre er bekymrede nu, og har behov for at tale med nogen om det. Vi ved også, at mange forældre er i tvivl om, hvordan de taler med deres børn om situationen.
Har du behov for, at tale med nogen, eller brug for hjælp til, hvordan du taler med dit barn om coronavirus, kan du kontakte Åben Rådgivning på følgende numre:
Psykolog Lilli Rasmussen
Tlf. 23 83 80 78
Psykolog Sanne Kellberg
Tlf. 23 84 41 54
Socialfaglig vejleder Lena Frederiksen
Tlf. 24 47 12 15
Socialfaglig vejleder Malene Skott
Tlf. 24 49 18 11
Socialfaglig vejleder Theis Skovgaard
Tlf. 20 12 83 91
Telefonerne er åbne mandag til torsdag i tidsrummet 13.00 – 15.00 samt fredag 9.00 – 11.00.
Se også UNICEFs guide til, hvordan du kan tale med dit barn om coronavirus.
Alle tilbud er i gang med åbning. Det gælder Beskyttet Beskæftigelse, Aktivitets- og samværstilbud samt STU (Særligt Tilrettelagt Ungdomsuddannelse).
Der er borgere, der har kortere fremmøde, så retningslinjer kan overholdes. Der er endvidere borgere, der fortsat får tilbuddet om f.eks. aktivitetstilbud i egen bolig.
Støtte i eget hjem foregår i endnu større grad som fysisk besøg samt ude besøg.
Klub gennemfører udetilbud.
Aflastning er startet. Borgeren siger farvel til pårørende i døren.
Der er udarbejdet vejledning for besøg i døgnboliger, så alle borgere kan få besøg, enten på terrassen eller i telt foran boligen.
Det socialpsykiatriske område
Aktivitets- og samværstilbuddet har åbnet igen. Dog med restriktioner på hvor mange borgere, der må opholde sig i lokalerne.
SKP (støtte- og kontaktpersonordningen)
Der køres ud til borgerne igen, dog laves der en individuel vurdering om besøget fortages i eget hjem eller andetsteds.
Der køres ud til borgeren igen, dog laves der en individuel vurdering om besøget fortages i eget hjem eller andetsteds.
Alle konsulenter er tilbage på arbejde som vanligt. Dog er gruppeforløbene fortsat lukket ned.
Søndersø, Bellisvej, Horisonten samt Krisecenter
Der modtages igen besøgende. Det foregår på udendørs arealerne og forløber gnidningsløst.
Det gælder for området her – som for alle de øvrige områder under Social- og Arbejdsmarkedssektoren – at der arbejdes med stor opmærksomhed omkring de sundhedsfaglige retningslinjer med afstand og hygiejne.
For at genåbningen af samfundet kan lykkes, skal vi fortsætte med at holde afstand og sørge for at opretholde en god hygiejne. Corona-epidemien er langt fra overstået. Bliv derfor ved med at tage ansvar for dig selv, dine nærmeste og dine omgivelser.
Følg Sundhedsstyrelsens fem råd for at undgå at smitte og at blive smittet:
Ældre & Sundhed i Lolland Kommune uddyber her nogle af rådene:
Husk korrekt håndhygiejne. Ikke mindst når du går ind og ud af butikker. Når du bruger håndsprit, skal du gnide hænderne med spritten i 30 sekunder, hvor hænderne skal være fugtige.
Skyl først med vand, indgnid hænderne i sæbe i 15 sekunder. Skyl grundigt med lunkent vand, tør hænderne grundigt. Husk at rbuge en god håndcreme nogle gange dagligt.
Hold minimum en meters afstand til andre alle steder i det offentlige rum og i butikker.
Undlad gerne handsker i det offentlige rum og i butikker, da det giver en falsk tryghed – hånddesinfektion er tilstrækkeligt. Vær opmærksom på, at handsker også bærer virus og bakterier videre, når de ikke bruges med omtanke.
Raske behøver ikke anvende mundbind. Er du kronisk syg og bærer mundbind, skal du være omhyggelig med at desinficere hænderne før og efter, at du rører ved mundbindet. Opbevar det, så det ikke kommer i kontakt med andet i dit hjem.
Rengør alle kontaktpunkter, greb og flader. For eksempel dørhåndtag, køleskabe, låger, kogekander, termokander, bordplader, mobiltelefoner, tastaturer, iPad, fjernbetjening, stikkontakter, olieflasken til madlavning, vaskemaskinens kontakter og andre steder, som alle i hjemmet rører ved.
Tak fordi I passer på jer selv og hinanden.
På grund af COVID-19 kan blive brug for ekstra hænder på sundhedsområdet. Derfor har vi oprettet en jobbank, som sundhedspersonale kan tilmelde sig.
Vi har brug for dig, hvis du er sygeplejerske- og medicinstuderende eller ledig/pensioneret sygeplejerske, læge, social- og sundhedsassistent eller social- og sundhedshjælper, ergo- eller fysioterapeut.
Får vi brug for din assistance, bliver du naturligvis aflønnet efter gældende overenskomst.
Læs mere i opslaget her.
Jobcenter Lolland har igen åbent for fysisk fremmøde. Åbningstiden er blevet reduceret med i alt en time om dagen.
For at sikre en grundig rengøring og afspritning af lokalerne før og efter åbningstid reduceres jobcentrets åbningstider fremover med ½ time om morgen og ½ time om eftermiddagen.
Jobcentrets nye åbningstider er:
Mandag: 8.30 – 15.00
For at mindske smittespredningen af coronavirus vil Jobcentret fortsat afholder samtaler elektronisk eller pr. telefon.
Kompetencecenter Krogsbølle vil fortsat være lukket for at forhindre yderligere smittespredning.
Myndighederne har besluttet, at der nu skal ske en gradvis genåbning af det indendørs idræts- og foreningsliv, der har været lukket siden marts måned.
Det er foreningens eller udbyderen af aktivitetens eget ansvar at sikre, at Sundhedsstyrelsens retningslinjer overholdes ved genoptagelse af indendørsaktiviteter, og det er derfor vigtigt, at udbyder eller forening løbende holder sig opdateret på https://politi.dk/corona/ for at følge eventuelle ændringer i de overordnede retningslinjerne.
I Lolland kommune arbejder vi genåbning af alle kommunale kultur- og fritidsfaciliteter, og denne genåbningen vil ske løbende i de enkelte faciliteter. Dog er der enkelte faciliteter, der fortsat vil være lukkede på grund af øgede krav til rengøring. Det drejer sig om følgende faciliteter:
Huset ”Blegen” i Nakskov
Lienlund i Nakskov
Willersgård i Rødby
Magasinet i Nakskov
Medborgerhuset i Nakskov
Antallet af aktive i fitnesslokalerne begrænses, så de generelle regler om afstand kan overholdes. Det sikres at antallet af aktive i lokalerne reguleres således at der maksimalt er en udøver pr 4 m2.
Desinfektion mellem aktiviteter: Redskaber og maskiner skal desinficeres mellem hver benyttelse.
I Lolland Kommune er alle svømmehaller selvejende og derfor håndteres genåbningen af svømmehaller af faciliteterne selv.
Udendørsfaciliteter og specialanlæg
Sundhedsstyrelsen har meldt ud, at udendørsidræt uden kropskontakt godt kan afholdes, når det sker inden for rammerne af de generelle krav og anbefalinger, som sundhedsmyndighederne og regeringen har offentliggjort på www.coronasmitte.dk.
Overhold retningslinjer
Vær dog opmærksom på stadig at overholde de generelle krav og anbefalinger fra sundhedsmyndighederne, som også gælder i det øvrige offentlige rum:
Man må ikke samles flere end 100 personer.
Man skal holde en afstand på 1 meter til andre personer.
Man skal være særligt opmærksom på håndhygiejne – brug håndsprit, hvis der ikke er mulighed for at vaske hænder med vand og sæbe.
Host i ærmet eller i et papirlommetørklæde. Ikke i hænderne.
Man skal holde sig hjemme, hvis man har symptomer som fx feber, hoste, muskelømhed – og man skal straks gå hjem selv ved milde symptomer.
De nationale myndigheders anbefalinger og retningslinjer kan ændre sig, så det er en god idé at holde sig opdateret på www.coronasmitte.dk.
Lolland Færgefart sejler igen efter normal sejlplan.
Sejlplaner m.v. kan ses på Lolland Færgefarts hjemmeside.
Musikskolen har genåbnet musikundervisningshusene. Siden onsdag 27. maj har Musikskolens huse igen været fyldt med musik fra elever og lærere, som atter kan mødes fysisk og spille sammen.
Lolland Musikskole er startet op med en række restriktioner fra sundhedsmyndighederne i forhold til den normale undervisning. De gældende retningslinjer fra Sundhedsstyrelsen for skoler og fritidsordninger følges, hvorfor skolen er pålagt skærpede forholdsregler i forhold til hygiejne, rengøring, planlægning af undervisning og aktiviteter og fysisk indretning. De generelle og instrumentspecifikke krav m.m. kan læses i DMK’s vejledende anbefalinger for Musik- og Kulturskoler ved genåbning under Corona-pandemien.
Lolland Kommune har i en længere periode haft lukket for adgangen til de offentlige toiletter i kommunen for at mindske spredningen af COVID-19. I løbet af uge 24 vil Park og Vej påbegynde en genåbning af toiletterne.
Genåbningen af toiletterne kommer til at foregå i etaper, efterhånden som rengøringsenheden bliver klar til det. Mandag 8. juni vil der blive gjort hovedrent på toiletterne, og herefter vil toiletterne blive åbnet i løbet af ugen. I første omgang bliver det toiletterne i hovedbyerne Maribo og Nakskov. Herefter følger toiletterne i landsbyerne og til sidst strandtoiletterne.
Husk at medbringe håndsprit, at aftørre toiletbrættet før og efter brug og i det hele at taget sørge for en god håndhygiejne, når du bruger toiletterne.
Vi kommer som vanligt hos borgerne ude i fritvalgsområdet, med hjælp fra andre enheder og sektorer.
Vi har fået spørgsmål til kommunens hjemmepleje og vores ansattes brug af værnemidler. Der bliver blandt andet spurgt om, hvorfor de ansatte ikke bruger mundbind.
I forhold til hjemmeplejen er status lige nu, at den kører så tæt på normalt som muligt. Nogle kommuner er gået over til nødberedskab, men så længe det er muligt, prioriterer Lolland Kommune at fortsætte med den visiterede hjemmepleje. Det hører til kommunens kernevelfærd, og i den aktuelle situation kan det også gøre en forskel at holde en høj hygiejne og sundhed – også i borgernes egne hjem. Det vurderes dagligt, om det nuværende niveau kan opretholdes. Sker der ændringer, vil alle berørte få direkte besked.
Det er naturligvis vigtigt, at Lolland Kommune i den her situation tager de nødvendige forholdsregler for at beskytte borgere og personale bedst muligt. I den forbindelse er det særligt vigtigt at sikre hensigtsmæssig brug af værnemidler. Vi skal sikre, at værnemidler bruges, hvor det er nødvendigt for at undgå smittespredning. Men for at undgå mangelsituationer skal vi samtidig sikre, at værnemidler KUN bruges, hvor det er nødvendigt.
I Lolland Kommune følger vi nøje Sundhedsstyrelsens retningslinjer, der opdateres løbende. Mundbind er kun relevante for borgere, der er smittede med COVID-19 eller borgere i risiko for smitte. Borgere, som får hjælp fra hjemmeplejen, vil til gengæld kunne opleve, at personalet holder mere afstand eller tilrettelægger arbejdet anderledes end sædvanligt for at forebygge smitte.
Plejecentre og aktivitetscentre
Alle skal stadig overholde de generelle retningslinjer fra Sundhedsstyrelsen for at forebygge af smittespredningen af COVID-19.
For at hjælpe hinanden med at beskytte borgere og medarbejdere mod smitte vil dørene på plejecentrene fortsat være låst, og medarbejderne vil være behjælpelige med at åbne op for de besøgende og vejlede i korrekt håndhygiejne. De kan også hjælpe med udlevering af visir, og de vil vejlede om hensigtsmæssig færden på plejecentret.
Der er ikke længere begrænsning på, hvor mange forskellige besøgende, der må komme, hvilke tidspunkter man må komme og lignende, ligesom der ikke længere skal bookes tid før besøget.
I forbindelse med den generelle åbning af samfundet, herunder færdsel på plejecentre, må vi forvente, at risikoen for smitte øges. Medarbejderne passer derfor fortsat godt på borgerne og dem selv ved at overholde retningslinjerne om brug af værnemidler, god håndhygiejne samt ekstra desinfektion af kontaktpunkter.
Rusmiddelcenter Lolland har telefontid mandag til fredag i tidsrummet 9.00-12.00 på tlf. 54 67 61 70.
Alle borgere bliver kontaktet direkte og vil forsat modtage social behandling pr. telefon.
Følgende borgere skal fortsat kunne komme i vores medicinudlevering og modtage sundhedsfaglige ydelser:
Borgere som får substitutionsmedicin
Forældre/børnesager, Kriminalforsorgen, hvor der er behov for sundhedsfaglig behandling og kontrol.
Borgere i medicinske forløb i alkoholbehandling (for eksempel Antabus, Campral og Naltrexone) vil få udleveret medicin til selvadministration i 14 dage og vil få modtage social behandling med rusmiddelkonsulent pr. telefonisk.
Rusmiddelkonsulenterne kontakter løbende deres borgere i behandling og har samtaler telefonisk.
Borgere i substitutionsbehandling: Der udleveres dagligt medicin i rusmiddelcenter Lolland mandag til fredag i tidsrummet 9.00 til 12.00.
Lolland Kommune har i uge 16 genåbnet tilbuddene for kommunens børn til og med 5. klasse.
Dagplejen er fuldt åben.
Vuggestue og børnehave er fuldt åben.
SFO og fritidsklubber er fuldt åbent.
Førskolebørn startede 20. april.
0.-5. klasse er åben 08-13.00.
Heltidsundervisning er fuldt åben.
Specialundervisning er fuldt åbent for alle årgange.
For elever i 6.-10. klasse genåbnede skolerne den 18. maj.
Generelle retningslinjer for skoler og dagtilbud
På alle matrikler er der rengjort til opstart i henhold til Sundhedsstyrelsens retningslinjer. Der varetages dagligt almindelig rengøring, som i den kommende periode suppleres med:
Rengøring og desinfektion af borde og kontaktpunkter mindst to gange dagligt, som fx vandhaner, toiletknapper, toiletsæder, bordoverflader, dørhåndtag, køleskabslåge/håndtag, gelændere, armlæn, lyskontakter m.v.
Toiletsæder skal rengøres og afsprittes med 70-85 % hospitalssprit mindst to gange dagligt.
Det pædagogiske personale varetager sammen med elever aftørring af skærm, tastatur m.v.
Lederne sørger for, at plakater og anden anvisning af adfærd og hygiejne kommer op at og hænge de steder, hvor elever og medarbejdere færdes.
Ingen med sygdomstegn må komme på skolen. Hvis der opstår sygdomstegn i løbet af dagen, skal elever og medarbejdere hjem.
Bekendtgørelsen for nødundervisning foreskriver, at undervisning sker i den udstrækning, det er praktisk muligt i den ekstraordinære situation. Det betyder, at lærere og pædagoger planlægger og afvikler undervisning og aktiviteter i henhold til de retningslinjer og muligheder, der aktuelt er omkring den enkelte klasse.
Som udgangspunkt skal undervisningen tænkes som udeskole. Alt, der kan foregå ude, skal foregå ude. Der må nødvendigvis foregå en tilpasning af aktiviteter, så det læringsrum, der er udenfor (såsom skov, strand, park eller lignende), udnyttes hensigtsmæssigt og meningsfuldt for elever og medarbejdere.
Der vil også være undervisning, der foregår som online-undervisning på skolen, fordi der kun er en medarbejder til en hel klasse, som har brug for at sprede sig i flere klasselokaler.
10 personers-kriteriet er ikke gældende, men de generelle sundhedsmæssige anbefalinger vedr. hygiejne og afstand skal overholdes.
Elever, der bliver hjemme, fordi forældrene vælger at holde eleverne hjemme, er ulovligt fraværende. Det skal skolen følge op på. Ved bekymring for eleven med en markant opfølgning, ved mindre bekymring med en undersøgende tilgang om, hvordan forældrene varetager hjemmeundervisning. Det er en forpligtelse, forældrene tager på sig ved at holde eleverne hjemme. Skolerne har som sædvanlig ansvar for at følge op ved fravær.
Lolland Sprogskole er nu åben igen i både Maribo og Nakskov.
Har din virksomhed har udført arbejde for Lolland Kommune – så giv os meget gerne besked, hvis vi skal betale regningen hurtigst muligt.
Hvis du har sendt en regning til Lolland Kommune, som du ønsker betalt med det samme, skal du skrive en mail om det til Okonomi_officiel@lolland.dk.
Sundhedsplejen kan kontaktes på hotline 54 67 60 50 alle hverdage mellem kl. 9 -10.
Der kan ringes til den fælleskommunale sundhedsplejersketelefon i Region Sjælland fredag, lørdag, søn- og helligdage kl. 17.00 – 20.00 på tlf. 70 22 76 23.
Sædvanligt serviceniveau er igangsat med særlige hygiejniske tiltag ift. Sundhedsstyrelsens særlige covid-19 forholdsregler.
Mødregruppe tilbud er omlagt til online gruppeaktivitet.
Læs mere om sundhedsplejerske og ergo- og fysioterapi til børn og unge her.
Tandplejen er fra 27. april så småt startet op igen, men med nedsat aktivitet på grund af de skærpede hygiejneregler. Hvis en aftale i første omgang bliver aflyst, får du direkte besked, ligesom du får direkte besked om indkaldelse til en ny undersøgelse.
Ved akut brug for tandlægehjælp kan Tandplejen kontaktes på tlf. 54 67 75 55 på hverdage kl. 8.00-15.00.
Uden for Tandplejens åbningstider henvises til privat praksis og Tandpinevagten på tlf. 29 60 01 11.
Omsorgstandplejen fungerer fortsat og udfører behandlinger efter de nu gældende regler. Dvs. at de regelmæssige undersøgelser og forebyggende behandlinger udskydes. I denne periode udfører Omsorgstandplejen kun nødbehandlinger samt giver råd og vejledning over telefonen.
Du kan ringe til Omsorgstandplejen på tlf. 70 27 52 85 mandag til fredag kl. 8-15 (også i ferier og på helligdage).
Træningen er igang med gradvis genåbning. Borgere kaldes igen ind til træning på mindre hold eller individuelt.
Alle borgere bliver løbende kontaktet telefonisk, hvor der gives råd og vejledning og lægges en plan på baggrund af den individuelle, faglige vurdering.
Alle henvendelser, der ikke går via kontaktperson, skal ske til Telefon og borger betjening på 54 67 77 00 eller via sikker post til Lolland@sikkerpost.dk att: Team Træning.
Nyhenviste borgere fra sygehusene modtages fortsat og kontaktes løbende. Der foretages ligeledes her en individuel faglig vurdering af eventuelle akutte behov.
Dagtilbud er stadig lukket foreløbig frem til midt august.
Åbne Aktivitet og Træningscentre er foreløbig lukket frem til september.
Snoezelhuset er lukket.
§119 tilbud opstartes løbende på hold, temadage opstartes til august.
Der udføres bostøtte og hjerneskade rehabilitering
Visitation Ældre & Sundhed
Der køres igen på hjemmebesøg.
Der kan ses forlænget sagsbehandlingstid på grund af stor sagsmængde.
Sidst opdateret: 16-03-2020